Δήμος Σουφλίου

Ο Δήμος Σουφλίου είναι Δήμος της Περιφέρειας Ανατολικής Μακεδονίας και Θράκης, ο οποίος συστάθηκε την 1η Ιανουαρίου 2011 με το Πρόγραμμα «Καλλικράτης» 
από τη συνένωση των προϋπαρχόντων Δήμων Ορφέα, Σουφλίου και Τυχερού.

Πρωτεύουσά του είναι η μεγαλύτερη κωμόπολή του, το Σουφλί. Είναι ο όγδοος μεγαλύτερος σε έκταση δήμος της Ελλάδας, με 1.326 τ.χ.

Στο έδαφος του Δήμου βρίσκεται ο πολύ σημαντικός βιότοπος της Δαδιάς, καθώς και το απολιθωμένο δάσος του Φυλακτού, το καλύτερα διατηρημένο της Ευρώπης.

Κύρια ασχολία των κατοίκων είναι η γεωργία. Καλλιεργούνται προϊόντα όπως σιτάρι, καλαμπόκι, ηλιοτρόπια, ζαχαρότευτλα και σπαράγγια. Αρκετός πληθυσμός ασχολείται και με την κτηνοτροφία.



Ενότητες 
Ο Δήμος Σουφλίου αποτελείται από 3 «δημοτικές ενότητες», οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

 Η δημοτική ενότητα Σουφλίου αποτελούσε ολόκληρο τον δήμο πριν την συνένωση με το πρόγραμμα Καλλικράτης. Καταλαμβάνει έκταση 462.044 στρεμμάτων και έχει (πραγματικό) πληθυσμό 6.170 κατοίκους. Το Σουφλί είναι και η έδρα του δήμου.
 Ο πρώην δήμος και νυν δημοτική ενότητα Ορφέα πήρε το όνομά του από το πρόσωπό της ελληνικής μυθολογίας, Ορφέα, γιου του βασιλιά της Θράκης Οίαγρου. Ο πρώην δήμος είχε συσταθεί με το Σχέδιο Καποδίστρια με έδρα τα Λάβαρα και τελευταίος δήμαρχος ήταν ο Ευάγγελος Πουλιλιός. Έχει (πραγματικό) πληθυσμό 4.761 κατοίκους.  Η έκταση της ενότητας είναι 643.266 στέμματα (τρίτος μεγαλύτερος δήμος της Ελλάδας σε έκταση την περίοδο που βρισκόταν σε ισχύ το σχέδιο Καποδίστριας). Το 84% της έκτασης αυτής καταλαμβάνεται από δάση και βοσκότοπους, το 13,5 % είναι καλλιεργήσιμες εκτάσεις ενώ το υπόλοιπο 2,5 % νερό και οικισμοί.
 Ο πρώην δήμος και νυν δημοτική ενότητα Τυχερού έχει (πραγματικό) πληθυσμό 4.010 κατοίκους και καταλαμβάνει έκταση 220.411 στρεμμάτων.  Ο πρώην δήμος είχε συσταθεί το 1987 με την εθελούσια συνένωση των κοινοτήτων Τυχερού και Φυλακτού με έδρα το Τυχερό.

Οικισμοί 
Οι οικισμοί του δήμου ανά δημοτικές και τοπικές κοινότητες είναι:

Δήμαρχοι 
Δήμαρχοι από συστάσεως του δήμου (1924) διετέλεσαν οι:
1924-1930 Απόστολος Καλπάκας
1930-1932 Νεόφυτος Παπαναστασίου
1933-1934 Παναγιώτης Δεμερτζής
1935 Απόστολος Καλπάκας
1935-1936 Πάσχος Νάνος
1937-1938 Απόστολος Καλπάκας
1939-1942 Πάσχος Νάνος
 1943-1944 Παναγιώτης Δεμερτζής
1945-1946 Απόστολος Καλπάκας
1947-1948 Μαργαρίτης Μαλίτος
 1949 Απόστολος Καλέσης
1950 Χρ. Παπαϊωάννου
1951 Χαρίλαος Χατζηκίδης
1951-1954 Χρ. Γκαργκάνας
1955-1957 Παναγιώτης Δεμερτζής
1958 Δημ. Μόκαλης
1959-1964 Δημ. Σαϊτανίδης
 Φεβρουάριος - Αύγουστος 1964: Λάμπρος Κάλφας
1964-1967 Ελευθέριος Κακαλής (διορισμός και το 1967 με αναπληρωτή τον Δημήτριο Μπρίκα (διορισμένος από το καθεστώς της επταετίας) 
1974-1975 Διορισμένος από κυβέρνηση εθνικής ενότητας
1975-1982 Δημήτριος Μούτλιας
1982-1990 Παύλος Φυλλαρίδης
1990-1994 Γεώργιος Κοτσάνης
1994-1998 Πασχάλης Χριστοδούλου
1998-2002 Γεώργιος Κοτσάνης
2002-2006 Μηνάς Στεργίου
2006-2010 Αθανασία Κακκαλή
2010-2019 Ευάγγελος Πουλιλιός
2019-     Παναγιώτης Καλακίκος

Πηγή

Δήμος Ορφέα 

 1998-2010 Ευάγγελος Πουλιλιός

Δήμος Τυχερού 

 1986-2002 Χρήστος Χατζόπουλος
 2002-2010 Γεώργιος Δημούτσης

Πηγή

Παραπομπές

Πηγές 
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010